《观音岩》
清代·祖之望

入门未见泉，泠泠已盈耳。洗耳兼洗心，浩若无尽水。

以彼活泼机，悟兹静深理。石阑护坛高，藤萝俯涧底。

树根托虚无，壁立忧倾圮。天乔互撑拄，绿映须眉喜。

六月森阴寒，万籁增清美。一杯祷山灵，住山从此始。

何处无林泉，不归吾老矣。

作者简介：（1755—1814）福建浦城人，字载璜，晚字子久，号舫斋。乾隆四十三年进士。授刑部主事。嘉庆初任湖北布政使。白莲教举兵，大吏皆统兵出战，之望独留镇守。官至刑部尚书。有《节制纪闻》、《皆山堂诗文钞》等。